internet vaartha 171 Views
హంగేరీ బాక్సర్‌తో నేడు ఢీ
న్యూఢిల్లీ : ప్రత్యర్థికి పంచ్‌ పవర్‌ రుచి తన తరువాతి గేమ్‌లో చూపిస్తానని భారత బాక్సర్‌ విజేందర్‌సింగ్‌ పేర్కొన్నాడు. కాగా రెగ్యులర్‌ బాక్సింగ్‌ నుంచి ప్రొఫెషనల్‌ బాక్సింగ్‌లోకి అడుగుపెట్టినప్పటి నుంచి ఓటమి లేకుండా ముందుకు సాగుతున్నాడు. లివర్‌పూల్‌లో శనివారం హంగేరికి చెందిన బాక్సర్‌ అలెగ్జాండర్‌ హూవర్త్‌్‌తో విజేందర్‌ తలపడనున్నాడు.ఈ సందర్భంగా మీడియా విజేందర్‌తో ముచ్చటిం చింది. గేమ్‌ సన్నాహకాలు ఎలా ఉన్నాయో తెలుసుకుంది.నా ప్రతిభను చూపించాల్సిన సమయం రేపటి మ్యాచ్‌కు ఎంతగానో కృషి చేశాను.నేను చాలా నమ్మకంగా ఉన్నాను,బౌట్‌లో ప్రత్యర్థికి తన పంచ్‌ పవర్‌ రుచి చూపిస్తానని విజేందర్‌ పేర్కొన్నాడు.ఆమెచ్యూర్‌ బాక్సింగ్‌ కెరీర్‌ బాగా సాగుతుందని,75 కెజీల విభాగంలో ఇప్పటికే మూడు బౌట్స్‌ గెలిచిన విషయాన్ని విజేందర్‌ గుర్తు చేశాడు.గత బౌట్‌ లో ఇంగ్లండ్‌ బాక్సర్‌ సోని వైటింగ్‌ ను మూడవ రౌండ్‌లో ఓడించాడు.ప్రత్యర్థి అయిదు బౌట్స్‌ గెలిచాడని, మీపై ఓత్తిడి లేదా అని ప్రశ్నించగా ప్రొషెషన్‌ బాక్సింగ్‌లో తాను అంతగా సిరీయస్‌ బాక్సర్‌ను కాదని,అయినా బాగానే ప్రదర్శన చేయడానికి ప్రయత్నిస్తానన్నాడు.భారత్‌లో తన విజయం కోసం ప్రార్థించే అభిమానుల
కోసమైనా ఈ బౌట్‌ను గెలుస్తానని విజేందర్‌ పేర్కొన్నాడు.